Ilma Saarepera

Ilma Saarepera (10. detsember (vkj) / 23. detsember 1912 Viljandi – 7. september 1944) oli Eesti esimene naisnotar.Maeti notar Ilma Saarepera. Eesti Sõna nr 216, 16. september 1944, lk 3 

Hariduskäik
1930. aastal omandas Ilma Saarepera Viljandi Eesti Haridusseltsi Tütarlaste Eragümnaasiumis keskhariduse. Edasi suundus ta õppima Tartu Ülikooli õigusteaduskonda, mille lõpetas 1934. aastal.Eesti Rahvusarhiiv, RA EAA.2100.1.14218, leht 1, 11, 34

 Töökäik 
Õpingute kestel alustas Ilma Saarepera ametnikuna tööd oma notarist isa Peet Saarepera kontoris. 1936. aastal asendas ta oma isa notaritöös, kui too oma elu viimastel kuudel haigevoodis oli. Pärast isa surma töötas ta notarina Elmar Joaste kontoris. Sooritanud Viljandis notarieksami,Ilma Sarepera teenistustoimik. Elulookirjeldus. Eesti Rahvusarhiiv, RA ERA.R-924.1.339 (pagineerimata). otsustas Saarepera kandideerida isa surma järel vabanenud notarikohale Viljandis. Siiski osutus valituks naise tolleaegne tööandja Elmar Joaste, kellest omakorda jäi vabaks Võhma notarikoht."Wiljandi kolmanda notari koht täitmisele". Postimees, 29. aprill 1936 Just sellele kohale Ilma Saarepera 12. novembril 1936 nimetatigi. Järgneva kuu jooksul andis ta vandetõotuse ning asus notarina tööle. Saarepera oli ühtlasi tolle aja noorim, aga ka esimene naissoost notar Eestis. 

1937. aastal esitas Ilma Saarepera palve kandideerida Mõisaküla täitmata notarikohale, et suurendada töömahtu, laiendada tegevuspiirkonda ning seega kasvatada sissetulekut.Ilma Sarepera 8. november 1937 palve kohtuministrile. Eesti Rahvusarhiiv, RA ERA.76.1.352 (pagineerimata). Konkursil edastas Saarepera seitset vastassoost kandidaati ja ta valiti samal kuul notariks Mõisakülla, kus ta tegutses 1939. aastani. Edasi paigutati Ilma Saarepera ümber Põltsamaale, kus ta töötas notarina kuni 1941. aastal toimunud notarikohtade likvideerimiseni. Edasi asus ta vanemnotarina tööle Viljandisse. Järgnev ametitee on jäänud ebaselgeks. 

 Organisatsiooniline kuuluvus 
Saarepera oli mitme isamaalise organisatsiooni (Naiskodukaitse, Mõisaküla Skaudisõprade Selts, korporatsioon Filiae Patriae) liige ja kuulus ka Eesti Notarite Ühingusse. 

 Isiklikku 
Ilma Saarepera maeti Viljandi Jaani koguduse kalmistule.

 Viited 

 Välislingid 
 Album Academicum Universitatis Tartuensis 1918-1944
Haud Viljandi vanal kalmistul

Kategooria:Eesti notarid
Kategooria:Tartu Ülikooli õigusteaduskonna vilistlased
Kategooria:Korporatsioon Filiae Patriae liikmed
Kategooria:Viljandi vanale kalmistule maetud
Kategooria:Sündinud 1912
Kategooria:Surnud 1944